laion/Wikipedia-Exotic huggingface dataset:
პატარია

პატარია – რელიგიური მოძრაობა მილანოსა და ჩრდილოეთ იტალიის ზოგიერთ ქალაქში, რომელიც დაიწყო XI საუკუნის 50-იან წლებში. პატარია მილანოს ღარიბი მეძველმანეების კვარტლის სახელწოდება იყო. მას ხელმძღვანელობდნენ არიალდი და ლანდულფი. მიუხედავად იმისა, რომ პატარიის წინააღმდეგ გერმანიის იმპერატორი მოქმედებდა, გრიგოლ VII-ის მხარდაჭერით მოძრაობამ გაიმარჯვა. ქართული საბჭოთა ენციკლოპედია, ტ. 7, თბ., 1984. — გვ. 710. შუა საუკუნეების ისტორია (გურამ კუტალიას რედაქციით), თბ., 2004, გვ. 117
ჰენიოხები

ჰენიოხები — უძველესი დროიდან კოლხეთის სამეფოს სანაპიროზე მოსახლე ტომები. მათი უშუალო განსახლების ადგილად ბერძენი და რომაელი ავტორები (პელანიკე მითილენელი ძვ.წ. V ს. ფსევდოსკილაკ კარიანელი ძვ.წ. IV ს. არისტოტელე ძვ.წ. IV ს. არტემიდორე ეფესელი ძვ.წ. II-I სს. და ახალი წელთაღრიცხვის ისტორიკოსები პომპონიუს მელა ახ.წ. I ს., ოვიდიუსი, პლინიუს უფროსი და სხვა.) კოლხეთის სანაპიროს ჩრდილოეთ სექტორს — ბიჭვინთა-სოხუმის მონაკვეთს ასახელებენ. ამავე აზრისაა გეოგრაფი სტრაბონი ძვ.წ. I-ახ.წ. I სს. ჰერაკლიდეს გადმოცემით ჰენიოხებს უცხოვრიათ მდინარე ფაზისის (რიონის) შესართავთან, ხოლო პლინიუსი ჰენიოხებს, გარდა დიოსკურიისა, მიუთითებს ქალაქ ტრაპიზონის მახლობლად და მდინარე აფსაროსთან (ჭოროხი) ახლოს. დაახლოებით ამავე ადგილებში - მდინარეებს ოფისსა და არქაბეს შორის — ჰენიოხებს ასახელებენ ფლავიუს არიანე და ანონიმი ავტორი. ქართული საბჭოთა ენციკლოპედია, ტ. 11, თბ., 1987. — გვ. 624.
ცელიბატი

ცელიბატი (ლათ. coelibatus ან caelibatus) – დაუქორწინებლობა კათოლიკურ სამღვდელოებაში. ეს წესი IV საუკუნეში ელვირის საეკლესიო კრებაზე დაკანონდა რომის ეკლესიის მიერ, თუმცა, პრაქტიკაში მისი განხორციელება დიდ წინააღმდეგობას ხვდებოდა. ცელიბატის დაცვას მოითხოვდნენ კლუნიელები. შუა საუკუნეებში ცელიბატის დაცვა საჭირო იყო იმიტომ, რომ უცოლშვილო სასულიერო წოდების წარმომადგენლები აღარ შეეცდებოდნენ საეკლესიო ქონების მითვისებასა და მის მემკვიდრეობით გადაცემას. ოჯახის მქონე ღვთისმსახურები ასკეტიზმის ნაცვლად ფუფუნებით ცხოვრებას ეძლეოდნენ, რაც ფართო მოსახლეობაში ეკლესიის ავტორიტეტის დაცემას იწვევდა. შუა საუკუნეების ისტორია (გურამ კუტალიას რედაქციით), თბ., 2004, გვ. 116–117
16

ვიკისაწყობში არის გვერდი თემაზე: 16 16 (თექვსმეტი) წელი — იულიუსის კალენდრის ნაკიანი წელიწადი, რომლის პირველი დღეა ოთხშაბათი. ეს წელი არის I საუკუნის მე-2 დეკადის მე-6 წელი. 50 000-იანი რომაული არმია გერმანიკუსის მეთაურობით იდისტავისოსთან გერმანელების მეთაურ არმინიუსს ამარცხებს და მის ცოლ თუსნელდას იპყრობს. პუბლიუს სილიუსმა, ილირიკუმის პროკონსულმა, დაამარცხა ჰისტრიაში შეჭრილი ნორიკელებისა და პანონიელების გაერთიანებული არმია. მთავარი სტატია: კატეგორია:დაბადებული 16. მთავარი სტატია: კატეგორია:გარდაცვლილი 16. სკრიბონია — რომის იმპერატორი (დ. ძვ. წ. 68)
Holiday Inn

Holiday Inn (ქართ. ჰოლიდეი ინ) — სასტუმროების ბრენდი, რომელიც ეკუთვნის InterContinental Hotels Group-ს. სასტუმროს შექმნის იდეა 1952 წელს აზრად მოუვიდა კემონს უილსონს, როდესაც ის ოჯახთან ერთად ის ვაშინგტონში მიემგზავრებოდა. მას გული სწყდებოდა გზებზე არსებული მოტელების დაბალი ხარისხით. სასტუმროს სახელი „ჰოლიდეი ინ“ ეკუთვნის უილსონის მეგობარს, რომელმაც ხუმრობით, 1942 წელს გადაღებული ამავე სახელწოდების ფილმიდან გამომდინარე უწოდა, რომელშიც ბინგ ქროსბი თამაშობდა. მისტერ ვილსონმა, თვადაპირველად ააშენა 4 მოტელი მემფისის შესასვლელთან, გზის პირას. 1957 წელს, ვილსონმა თავის სასტუმროების ქსელს ოფიციალურად უწოდა Holiday Inn of America. ამ დროს ეს სასტუმროები წარმოადგენდა გზებზე მდებარე სუფთა, მოწესრიგებულ, მგზავრებისა და საოჯახო-სამეგობრო მოსასვენებელ ადგილებს. 1958 წელს მათი რიცხვი შეადგენდა 50-ს, 1959 წლისთვის 100-ს, 1964 წლისთვის 500-ს, ხოლო უკვე 1968 წელს, სან-ანტონიოში (ტეხასი) გაიხსნა ქსელის მე-1000 სასტუმრო. ამ დროისათვის ეს სასტუმროები კვლავ წარმოადგენდნენ მოტელ-მარკეტებს, რომლებიც გამოირჩეოდნენ საკმაოდ კომფორტულობითა და დაბალი ფასით. 1972 წელს, როდესაც ვილსონი ცნობილი გაზეთის, Time-ის ფურცლებზე მოხვდა, მისი ქსელი უკვე 1.400 ამ ტიპის სასტუმროს მოიცავდა. 1979 წელს, ვილსონი სასტუმროების ქსელის მმართველის პოსტიდან გადადგა, ხოლო 1988 წელს, ქსელის საკონტროლო პაკეტი შეიძინა ბრიტანულმა Bass Brewers-მა. ფაილი:Holiday Inn, Blizanci andTram K2YU in Sarajevo BiH.jpg ამჟამად, ამ ქსელს ეკუთვნის შემდეგი ბრენდები: Holiday Inn - ესაა სრული მომსახურების პაკეტის მქონე სასტუმროები. Holiday Inn Select - სრული პაკეტისა და მომსახურების მქონე ბიზნეს კლასის სასტუმროები. Holiday Inn Sunspree Resorts - დასასვენებელი ტიპის, სრული მომსახურების პაკეტის სასტუმროები. Holiday Inn Garden Court - ამ ტიპის სასტუმროები არსებობს მხოლოდ ევროპასა და სამხრეთ აფრიკის რესპუბლიკაში და გაწყობილია ადგილობრივი ქვეყნის კულტურული ელემენტების გამოყენებით. Holiday Inn Express - პატარა სასტუმროები ნაკლები დახვეწილობითა და დაბალი სერვისით. სასტუმროების ქსელს გააჩნია თავისი სტანდარტი, რისი უგულებელყოფაც იწვევს „ფრენჩაიზინგის“ დაკარგვას. უგულებელყოფილ იქნა „ჰოლიდეი ინ“-ის ძველი სტანდარტი, რაც ძირითადად გარე კორიდორს გულისხმობდა და ეს ქსელი ერთგვარად დაამსგავსეს „ქორთიარდ მარიოტსა“ და „ჰილტონ გარდენ ინ“-ს. ქსელის სათავო ოფისი მდებარეობს აშშ-ში, ჯორჯიის შტატის დედაქალაქ ატლანტაში. დღეისათვის, ამ ქსელის 1,874 სასტუმრო მდებარეობს აშშ-ში, ასევე დიდი ნაწილი კანადაში, ხოლო მთლიანად, ქსელი მოიცავს მსოფლიოს 72 ქვეყანას. თბილისის „ჰოლიდეი ინ“ აღსანიშნავია იაფი ნომრებითა და უმაღლესი მომსახურებით. 4-ვარსკვლავიანი სასტუმრო მთლიანად ქართული ინვესტიციით არის აშენებული. პროექტის ღირებულება 28 მილიონი დოლარია. სასტუმრო "ჰოლიდეი ინში" სულ 252 სტანდარტული, ლუქსის და ბიზნეს ოთახია განთავსებული. სასტუმრო ვიზიტორებს სთავაზობს ლაუნჯ ბარებს, რესტორნებს, საკონფერენციო დარბაზებს, გარე აუზს, ბიზნეს ცენტრსა და ბანკის 24 საათიანი ფილიალის მომსახურებას. სასტუმროს ყველა ნომერი თანამედროვე დიზაინის შტრიხებითაა გადაწყვეტილი, მისი საშუალო ღირებულება კი 100 დოლარი იქნება. ოფიციალური საიტი მიმოხილვა[მკვდარი ბმული] [1] დაარქივებული 2009-12-19 საიტზე Wayback Machine. ლოგოს ისტორია დაარქივებული 2011-06-07 საიტზე Wayback Machine.
მუშაობა

მუშაობა — ფიზიკური სიდიდე, რომელიც რაოდენობრივად განსზღვრავს ენერგიის ცვლილებას მისი ერთი ფორმიდან მეორეში გადასვლისას. მაგალითად მექანიკურ სისტემაზე მოქმედი ყველა გარე და შიგა ძალის მუშაობა ტოლია სისტემის კინეტიკური ენერგიის ცვლილებისა. F {\displaystyle F} ძალის მიერ შესრულებული მუშაობა დამოკიდებულია ძალის რიცხვით მნიშვნელობაზე, მიმართულებასა და მისი მოდების წერტილის გადაადგილებაზე. როცა F {\displaystyle F} ძალის რიცხვითი მნიშვნელობა და მიმართულება მუდმივია, ხოლო M 0 M 1 {\displaystyle M_{0}M_{1}} გადაადგილება წრფივია, მაშინ მუშაობა A = F S cos ⁡ α {\displaystyle A=FS\cos \alpha } , სადაც S = M 0 M 1 {\displaystyle S=M_{0}M_{1}} , α {\displaystyle \alpha } კუთხეა ძალის მიმართულებასა და გადაადგილებას შორის. თუ α < 90 {\displaystyle \alpha <90} , ძალის მუშაობა დადებითია, როცა 90 < α ⩽ 180 {\displaystyle 90<\alpha \leqslant 180} — უარყოფითია. ხოლო როცა α = 90 {\displaystyle \alpha =90} , ე. ი. როცა ძალა გადაადგილებისადმი მართობულია A = 0 {\displaystyle A=0} . მუშაობის საზომი ერთეულებია: ჯოული, ერგი (1ე=10-1 ჯ) და კილოგრამ-ძალა მეტრზე (1 კგძ·მ=9·81 ჯ). ზოგად შემთხვევაში ძალის მშაობის გამოსათვლელად შემოაქვთ ელემენტარული მშაობის ცნება d A = F d s cos ⁡ α {\displaystyle dA=Fds\cos \alpha } , სადაც d s {\displaystyle ds} არის ელემენტარული გადაადგილება, ხოლო α {\displaystyle \alpha } — კუთხე ძალისა და მისი მოდების წერტილში ტრაექტორიის მხების (რომელიც გადაადგილების მხარესაა მიმართული) მიმართულებათა შორის. დეკარტის კოორდინატებში d A = F x d x + F y d y + F z d z {\displaystyle dA=F_{x}{dx}+F_{y}{dy}+F_{z}{dz}} , (1) სადაც F x {\displaystyle F_{x}} , F y {\displaystyle F_{y}} , F z {\displaystyle F_{z}} ძალის პროექციებია საკოორდინატო ღერძებზე, x, y, z — მისი მოდების წერტილის კოორდინატები. განზოგადებულ კოორდინატებში δ A = ∑ Q 1 δ q 1 {\displaystyle \delta A=\sum Q_{1}\delta {q}_{1}} , (2) სადაც q 1 {\displaystyle q_{1}} არის განზოგადებული კოორდინატები, Q 1 {\displaystyle Q_{1}} — განზოგადებული ძალები. მუშაობა თერმოდინამიკაში, ენერგია, რომელსაც გადასცემს თერმოდინამიკული სისტემა გარე სხეულებს სისტემის გარე პარამეტრების შეცვლისას. წარმოადგენს მექანიკაში მუშაობის ცნების განზოგადებას [(2) დიფიერენციული ფორმით გამოსახული]. განზოგადებული კოორდინატები თერმოდინამიკაში ესაა თერმოდინამიკული სისტემის გარე პარამეტრები (მდებარეობა სივრცეში მოცემული გარე მაგნიტური ან ელექტრული ველების დაძაბულობა და ა. შ.), ხოლო განზოგადებული ძალები (მაგალითად წნევა) — სიდიდეები, რომლებიც დამოკიდებულია არამარტო კოორდინატებზე, არამედ სისტემის შინაგან პარამეტრებზეც (ტემპერატურა ან ენტროპია). ქართული საბჭოთა ენციკლოპედია, ტ. 7, თბ., 1984. — გვ. 224-225.
18

ვიკისაწყობში არის გვერდი თემაზე: 18 18 (თვრამეტი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის I საუკუნის მე-2 დეკადის მე-8 წელი. ტიბერიუსი და გერმანიკუსი რომის კონსულები არიან. გერმანელი მხედართმთავარი არმინიუსი მარკომანის სამეფოს ანადგურებს. ინდოეთში ინდო-პართიელები ტაქსილას იპყრობენ. მთავარი სტატია: კატეგორია:დაბადებული 18. მთავარი სტატია: კატეგორია:გარდაცვლილი 18. მარკუს ანტისციუს ლაბეონი — რომაელი იურისტი (დ. დაახლ. ძვ. წ. 50)
ჰემოლიზინები

ჰემოლიზინები — ნივთიერებები, რომლებიც შლიან ერითროციტებს (ლიზისი). ჰემოლიზინები შეიძლება იყოს მცენარეული (საპონინები, რიცინი) ან ცხოველური (გველის, მორიელის, ფუტკრის შხამი) წარმოშობისა. ჰემოლიზინებს განეკუთვნება აგრეთვე ზოგიერთი მიკროორგანიზმის (სტრეპტოკოკი, თივის ჩხირი) მიერ გამოყოფილი ნივთიერებები. ერთი სახეობის ცხოვრელის სისხლის შრატი შეიცავს ჰემოლიზინებს, რომლებიც შლიან სხვა სახეობის ცხოველის ერითროციტებს. ერთი სახეობის ცხოველის ერითროციტებით სხვა სახეობის ცხოველის იმუნიზაციის შედეგად ჰემოლიზინების რაოდენობა მკვეთრად მატულობს. მაკალათია ც., ქართული საბჭოთა ენციკლოპედია, ტ. 11, თბ., 1987. — გვ. 622.
ჰემომეტრი

ჰემომეტრი, ჰემოგლობინომეტრი (ბერძ. haimatos – სისხლი და metreo — ვზომავ) — სამედიცინო ხელსაწყო. წარმოადგენს მარტივი აგებულების კალორიმეტრს, რომელსაც იყენებენ სისხლში ჰემოგლობინის რაოდენობის განსასაზღვრად. არსებობს რამდენიმე ტიპის ჰემომეტრი. ფართოდაა გავრცელებული სალის ჰემომეტრი, რომელიც შედგება ხის ან პლასტმასის ჩარჩოში მოთავსებული 2 ან 3 სინჯარისაგან. მათგან ერთი, გრადუირებული, ცარიელია, დანარჩენი კი დარჩილულია და გავსებულია მარილმჟავა ჰემატინის 1%-იანი ხსნარით ან 2 ფერის სხვა სითხით. უკანასკნელ წლებში ჰემოგლობინის განსასაზღვრად იყენებენ უფრო ზუსტ მეთოდს ფოტოელექტრომეტრის ან სპექტროფოტომეტრის გამოყენებით. ქართული საბჭოთა ენციკლოპედია, ტ. 11, თბ., 1987. — გვ. 622.
ჰელიოფიტები

ჰელიოფიტები — მცენარეები, რომლებიც ვერ იტანენ დაჩრდილვას და ვითარდებიან ღია, ნათელ ადგილებში, სადაც მზის მეტი სინათლის მიღება შეუძლიათ. ხშირად მათ სინათლის მოყვარულ მცენარეებს ეძახიან. ქართული საბჭოთა ენციკლოპედია, ტ. 11, თბ., 1987. — გვ. 616.
ჩილოეს არქიპელაგი

ჩილოეს არქიპელაგი (ესპ. Archipiélago de Chiloé) — არქიპელაგი წყნარ ოკეანეში, ჩილეს სანაპიროსთან. მთლიანად შედის ჩილეს შემადგენლობაში. მატერიკისა და დანარჩენი ჩილესგან მას გამოყოფს ჩაკაოს არხი (ჩრდილოეთით), ჩილოეს ზღვა (აღმოსავლეთით) და კორკოვადოს ყურე (სამხრეთ-აღმოსავლეთით). არქიპელაგის ყველა კუნძული, გარდა დესერტორესის კუნძულებისა, შედის ჩილეს ჩილოეს პროვინციის შემადგენლობაში, რომელსაც ისინი წარმოქმნიან. არქიპელაგის ყველაზე დიდი და მთავარი კუნძულია ჩილოე. ჩილოე ცნობილია თავისი საუცხოო ფოლკლორით, მითოლოგიით და უნიკალური არქიტექტურით. კუნძული ჩილოე კიდევ იმითაა განსაკუთრებული, რომ იგი კარტოფილის სამშობლოა. ჩილეს კუნძულების სია Chiloeregion.com დაარქივებული 2012-07-05 საიტზე Wayback Machine. Chiloe.cl Chiloeweb.com ჩილოეს პორტალი
რობინზონ კრუზოს კუნძული

რობინზონ კრუზოს კუნძული (ესპ. Isla Róbinson Crusoe) — კუნძული წყნარ ოკეანეში, ჩილეს კუთვნილი ხუან-ფერნანდესის არქიპელაგის უდიდესი კუნძული. მდებარეობს სამხრეთ ამერიკის კონტინენტის სანაპიროდან 674 კმ-ის დაშორებით. სწორედ ამ კუნძულზე, 1704 წელს (ამ დროისთვის ჯერ კიდევ უკაცრიელი) გადმოსვეს შოტლანდიელი მეზღვაური ალეხანდრო სელკირკი, რომელმაც აქ მარტოობაში 4 წელი გაატარა. ამ ფაქტმა შთააგონა დანიელ დეფოს ცნობილი ნოველა „რობინზონ კრუზოს“ დაწერა. კუნძულის მოსახლეობა შეადგენს 500–600 ადამიანს, რომლებიც ცხოვრობენ აქ არსებულ ერთადერთ დასახლებულ პუნქტში, სოფელ სან-ხუან-ბაუტისტაში. ჩილეს კუნძულების სია [1] რობინზონ კრუზოს კუნძულის თანამგზავრული ფოტოები დაარქივებული 2010-09-18 საიტზე Wayback Machine. კუნძულის დეტალური რუკა კუნძულის ფოტო-გალერეა, ფლორა და ფაუნა დაარქივებული 2008-12-10 საიტზე Wayback Machine.
19

ვიკისაწყობში არის გვერდი თემაზე: 19 19 (ცხრამეტი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის I საუკუნის მე-2 დეკადის მე-9 წელი. მარობოდუუსი, მარკომანის მეფე, ჩამოაგდო ტახტიდან კატუალდამ. ამით ბოლო მოეღო რომაელთათვის გერმანელთა მხრიდან საშიშროებას მარკუს ავრელიუსის მმართველობამდე. რომაელებმა ისინი საკუთარ პროტექციაში აიყვანეს. გერმანიკუს იულიუს კეისარი, რომაელ ლეგიონერთა მეთაური აღმოსავლეთში, გარდაიცვალა მოწამვლით. სარეცელზე მან საკუთარ მოწამვლაში სირიის მმართველი, გნეუს კალპურნიუს პისო, დაადანაშაულა. იმპერატორმა ტიბერიუსმა რომიდან ეგვიპტელები განდევნა, ხოლო სიცილიიდან 4000-მდე ებრაელი. სენტში გერმანიკურ იულიუს კეისრის პატივსაცემად ტრიუმფული თაღი ააგეს. ვონონეს I პართიელი კილიკიაში გადაასახლეს და საშინაო პატიმრობა მიუსაჯეს. მან გაქცევა მოახერხა, თუმცა გადამდგარმა ვეტერანმა ლეგიონერმა დაიჭირა და მოკლა. ჩინური ქინის დინასტიის ტიენფენის ერის ბოლო წელი. პირველი საფრენი მანქანა შეიქმნა ჰანშუს მიხედვით. მთავარი სტატია: კატეგორია:დაბადებული 19. 10 ოქტომბერი : ტიბერიუს გამელუსი - იმპერატორი ტიბერიუსის შვილიშვილი მთავარი სტატია: კატეგორია:გარდაცვლილი 19. 10 ოქტომბერი : გერმანიკუსი — რომაელი გენერალი (დ. ძვ. წ. 15) ვონონ I — პართიის მეფე არშაკიდების დინასტიიდან
ჩილოეს ზღვა

ჩილოეს ზღვა (ესპ. Mar de Chiloé ან Mar Chilote) — შიდა ზღვა ჩილეს ნაპირებთან, რომელსაც წყნარი ოკეანისგან გამოყოფს კუნძული ჩილოე. ზღვა ოკეანესთან დაკავშირებულია ჩაკაოს არხითა (ჩრდილოეთით) და კორკოვადოს ყურეთი (სამხრეთით). ჩილოეს ზღვის ნაპირებზე მრავლადაა სხვადასხვა არხები და ფიორდები.
ჩილეს ვულკანების სია

ჩილეს მოქმედი და ჩამქრალი ვულკანების სია: აკამარაჩი აკოტანგო აგუას-კალიენტესი აგილერა ანტილიანკა ანტუკო აპაგადო არენალესი არინტიკა აუკანკილჩა კაბურგუა კაიჩინკე კალაბოსოსი კალბუკო კალიაკი სარან-ლოს-ვენადოსი საი კაიუეტე-ლა-ვიგუეირია სენისოსი სერო-ასული სერო-ბაიო სერო-ჩაპულული სერო-დელ-ასუფრე სერო-დელ-ლეონი სერო-ესკორიალი სერო-ჰუდსონი სერო-ოვერო სერო-პანტოხა სერო-პინა სერო-რედონდო სერო-ტუხლე სერო-ტოკონესი სერო-დე-ტოკორპური ჩაიტენი ჩაო ჩილიკესი კოლაჩი კოპაიე კოპიაპო კორკოვადო კორდონ-კუალიე კორდონ-დე-პუნტას-ნეგრასი კორდონ-დელ-ასუფრე კორდონ-ჩალვირი კუერნოს-დელ-დიაბლო დესკაბესადო-გრანდე ესტერო-დე-პარაგუირე ფალსო-ასუფრე ფუეგუინო გუალიატირი დესკაბესადო-ჩიკო გუაიაკესი ლოს-ორინტოსი ორნოპირენი უალიაკე უელემოლიე უეკი ირუპუტუნკუ ისლა-კუკი ისლუგა ლასკარი ლაგუნა-დელ-მაულე ლაგუნა-მარინაკი ლაგუნა-ვერდე ლანინი ლასტარია ლაუტარო ლეკსონე ლიკანკაბური ლინსორი ლიაიმა ლიულიაილიაკო ლომას-ბლანკასი ლონკიმაი მაკა მელიმოიუ მენჩეკა მენტოლატი მაიპო მინჩინმავიდა მინიკესი მოჩო-ჩოშუენკო მონდასა მონტე-ბერნეი ელ-ნეგრილიარი ლა-ნეგრილიარი ინკაუასი ნევადო-დე-ლონგავი ნევადო-დე-ჩილიანი ოხოს-დელ-სალადო ოლკა-პარუმა ოლიაგუე ოსორნო პალი-აიკე პალენა პალომო პანირი პარინაკოტა პლანჩონ-პეტეროა პოიკე, ისტერი პუჩულდისა პულარი პუნტიაგუდო-კონდორ-სენისოსი პურიკოს ლომპლექსი პუტანა პუეიე პუიუაპი კეტრუპილიანი რანო-კაი (აღდგომის კუნძულზე) რეკლიუსი რესაგო რობინზონ კრუზო საირეკაბური სან-ფელიქსი სან-ხოსე სან-პედრო სან-პედრო-პოლიადო სიერა-ნევადა სიერა-ნევადა-დე-ლაგუნას-ბრავასი სოკომა სოლიპული ელ-სოლო ტააპაკა ტაკორა ელ-ტატიო ტერევაკა ტილოკალარი ტინგირირიკა ტოლგუასა ლა-ტორტა ტუპუნგატო ტუპუნგატიტო უსახელო უსახელო ვიედმა ვილიარიკა ელ-ვულკანი იანტელესი იაიტე არგენტინის ვულკანების სია ბოლივიის ვულკანების სია
20

ვიკისაწყობში არის გვერდი თემაზე: 20 20 (ოცი) წელი — იულიუსის კალენდრის ნაკიანი წელიწადი, რომლის პირველი დღეა ორშაბათი. ეს წელი არის I საუკუნის მე-2 დეკადის მე-10 წელი. სერვიუს სულპიციუს გალბა რომაელი პრეტორი გახდა. იმპერატორი ტიბერიუსი იძულებული გახდა რომის სენატში სახალხო სამსჯავრო მოეწყო, გერმანიკუსის მკვლელობის გამოსაძიებლად. იმის შიშით, რომ მას დამნაშავედ ცნობდნენ, გნეუს კალპურნიუს პისომ თავი მოიკლა. მარკუს ვალერიუს მესალა ბარბატუსი კონსული გახდა. ჩინეთის ქინის დინასტიის დიუანის ერის პირველი წელი. მთავარი სტატია: კატეგორია:დაბადებული 20. მესალინა — ძველი რომაელი არისტოკრატი ქალი (გ. 48) ლუციუს ანეუს კორნუტუსი — რომაელი მწერალი, ფილოსოფოსი მთავარი სტატია: კატეგორია:გარდაცვლილი 20.
გიორგი არსენიშვილი

გიორგი (გია) არსენიშვილი (დ. 5 იანვარი, 1942, სოფ. ხირსა, სიღნაღის რაიონი — გ. 17 ნოემბერი, 2010) — ქართველი პოლიტიკოსი, ტექნიკურ მეცნიერებათა დოქტორი, პროფესორი, საქართველოს პარლამენტის წევრი, ადამიანის უფლებათა დაცვისა და სამოქალაქო ინტეგრაციის კომიტეტის თავმჯდომარე. 1966 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი. 1969–1971 წლებში მუშაობდა თსუ გამოყენებითი მათემატიკის ინსტიტუტის უმცროსი მეცნიერ-მუშაკის თანამდებობაზე. 1971–1977 წლებში იყო თსუ მათემატიკის ინსტიტუტის ფაკულტეტის დოცენტი. 1973–1974 წელს, გერმანიის მკვლევართა საზოგადოების მიწვევით, სამეცნიერო სტაჟირება გაიარა ჰაიდელბერგის უნივერსიტეტში. 1977–1974 წლებში იყო თბილისის სახელმწიფო უნივერსიტეტის გამოყენებითი მათემატიკის ფაკულტეტის დეკანი. 1981–1997 წლებში გია არსენიშვილმა დააარსა მათემატიკური მეთოდების გამოყენების კათედრა და იყო ამავე კათედრის გამგე. 1995–2000 წლებში მუშაობდა საქართველოს პრეზიდენტის რწმუნებულად კახეთის მხარეში, ხოლო 2000–2001 წლებში — საქართველოს სახელმწიფო მინისტრად. 2001–დან 2004 წლამდე წარგზავნილ იქნა საქართველოს საგანგებო და სრულუფლებიან ელჩად ავსტრიაში, უნგრეთში, სლოვენიაში, სლოვაკიასა და ჩეხეთში. 2004–2006 წლებში არჩეულ იქნა საქართველოს გაერთიანებული ტელეკომის სამეთვალყურეო საბჭოს თავმჯდომარედ, 2006–2007 წლებში კი საქართველოს რკინიგზის სამეთვალყურეო საბჭოს თავმჯდომარედ. 2008-2010 წლებში იყო საქართველოს მე-7 მოწვევის პარლამენტის წევრი (თელავის მაჟორიტარი), საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“, ადამიანის უფლებათა დაცვისა და სამოქალაქო ინტეგრაციის კომიტეტის თავმჯდომარე. გიორგი არსენიშვილი იყო 54 სამეცნიერო ნაშრომის ავტორი, საქართველოს საინჟინრო აკადემიის და კავშირგაბმულობის საერთაშორისო აკადემიის ნამდვილი წევრი. პრეზიდენტ მიხეილ სააკაშვილის გადაწყვეტილებით, გია არსენიშვილს სიკვდილის შემდეგ ბრწყინვალების საპრეზიდენტო ორდენი მიენიჭა. გიორგი არსენიშვილი — საქართველოს ბიოგრაფიული ლექსიკონი გიორგი არსენიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ დეპუტატი გია არსენიშვილი გარდაიცვალა // სივილ ჯორჯია. დაარქივებულია ორიგინალიდან — 2010-11-21. ციტირების თარიღი: 2010-11-18.
დესვენტურადასის კუნძულები

დესვენტურადასის კუნძულები (ესპ. Islas Desventuradas) — ოთხი პატარა კუნძულისგან შემდგარი ჯგუფი წყნარ ოკეანეში, ჩილეს სანაპიროდან 850 კმ-ის მოშორებით, დედაქალაქ სანტიაგოს ჩრდილო-დასავლეთით. ოთხივე კუნძულის საერთო ფართობია 4 კმ². კუნძულები საკმაოდ უნაყოფოა და ძირითადად კლდეებისაგან შედგება. მწირ მცენარეულ საფარს წარმოადგენს ბუჩქები, გვიმრები და ერთწლიანი ბალახები. კუნძულებზე არაა არანაირი მუდმივი ნაკადული და მტკნარი წყალი. ხერხემლიანებიდან, აქ მხოლოდ ჩიტები ბინადრობენ. კუნძულების იზოლირებულობისა და ძნელად მისადგომობის გამო, აქ არაა ადამიანთა დასახლება. მხოლოდ კუნძულ სან-ფელიქსზე განლაგებულია ჩილეს ფლოტის რაზმი. ასევე არსებობს 2 000 მეტრის სიგრძის ასაფრენი ბილიკი. დესვანტურადასის კუნძულები 1520 წელს პირველად ინახულა ფერნანდო მაგელანმა. ჩილეს კუნძულების სია კუნძული სან-ფელიქსი და სან-ამბროსიო GoogleMaps-ის სურათები
21

ვიკისაწყობში არის გვერდი თემაზე: 21 21 (ოცდაერთი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის I საუკუნის მე-3 დეკადის 1-ლი წელი. ედვის აჯანყება იულიუს ფლორუსისა და იულიუს საცროვირის მეთაურობით ჩააცხრო გაიუს სილიუსმა. იმპერატორი ტიბერიუსი მეოთხედ გახდა რომის კონსული. კალმებისა და ლითონის საწერი ხელსაწყოების დამზადება დაიწყეს რომში. მთავარი სტატია: კატეგორია:დაბადებული 21. მთავარი სტატია: კატეგორია:გარდაცვლილი 21. არმინიუსი — გერმანული ტომის, ხერუსკების, ბელადი (დ. დაახ. ძვ. წ. 18)
Yhden enkelin unelma

Yhden Enkelin Unelma (ერთი ანგელოზის ოცნება) — ტარია ტურუნენის სოლო სადებიუტო სინგლი. ამ სინგლის გამოშვებისას იგი ჯერ კიდევ Nightwish-ის წევრი იყო. სინგლმა ოქროსა და პლატინის სტატუსი მოიპოვა ფინეთში, სადაც მან მიაღწია პირველ ადგილს ჩარტებში და იმყოფებოდა საუკეთესო ათეულებში მრავალი კვირის განმავლობაში. 2005 წლის დეკემბერში იგი კვლავ გამოჩნდა ფინეთის ოფიციალური ჩარტების საუკეთესო ათეულებში. "En Etsi Valtaa, Loistoa (კლასიკური ვერსია)" - 3:30 "Kun Joulu On (კლასიკური ვერსია)" - 3:29 "En Etsi Valtaa, Loistoa (აკუსტიკური ვერსია)" - 3:30 "Kun Joulu On (აკუსტიკური ვერსია)" - 3:30 ინფორმაცია საიტზე Discogs
ომორის ეთნობოტანიკური პარკი

ომორის ეთნობოტანიკური პარკი (ესპ. Parque Etnobotánico Omora) — ეროვნული პარკი ჩილეში. მდებარეობს ჩილეს სამხრეთით, ცეცხლოვანი მიწის არქიპალაგში შემავალ კუნძულ ნავარინოზე, მაგალიანესი და ჩილეს ანტარქტიკის რეგიონში. ბოტანიკური ბაღი საჯაროდ გაიხსნა 2000 წლის 14 ნოემბერს. პარკი ცნობილია სუბ-ანტარქტიკული ფლორით. ჩილეს ეროვნული პარკების სია Universidad de Magallanes (UMAG), Puerto Williams, Chile Institute of Ecology and Biodiversity, Chile (IEB) Sub-Antarctic Biocultural Conservation Program, coordinated by UMAG & IEB in Chile, and the University of North Texas in the US Center for Environmental Philosophy Omora Foundation დაარქივებული 2010-05-28 საიტზე Wayback Machine. Omora Biocultural Conservation Approach: Ecology & Society 2006 Field environmental philosophy and biocultural conservation at the Omora Ethnobotanical Park: Methodological approaches to broaden the ways of integrating the social component(“S”) in Long-Term Socio-Ecological Research (LTSER) Sites La Medida de Omora by Claudia Esslinger La Medida de Omora y Los Cabos de Hornos by Claudia Esslinger Field Environmental Philosophy /Filosofia Ambiental de Campo: El Retorno a la Madriguera (The Return to the Den) by Jaime Sepulveda Belleza de Pensar Cristian Warnken, Lorenzo Aillapán y Ricardo Rozzi Efecto Picaflor დაარქივებული 2013-05-06 საიტზე Wayback Machine. Efecto Picaflor sinopsis TV UMAG Ecotourism with a Hand Lens - Ecoturismo con Lupa TV UMAG Omora LA BIODIVERSIDAD TV UMAG Omora VALOR INTRINSECO TV UMAG Omora VALOR INSTRUMENTAL TV UMAG Omora Turismo sustentable Parque Cabo de Hornos TV UMAG Omora Guia Multi Etnica de Aves Subantarticas Naturaleza Pajaro, Bosque Nativo - Lorenzo Aillapan by Olaf Pena Pastene Naturaleza Pajaro, Bosque Nativo - Ricardo Rozzi by Olaf Pena Pastene
ონკოლის პარკი

ონკოლის პარკი (ესპ. Parque Oncol) — ეროვნული პარკი ჩილეში. მდებარეობს ჩილეს ლოს-რიოსის რეგიონში. ქალაქ ვალდივიიდან 32 კმ-ზე. ფართობი 393 კმ². ჩილეს ეროვნული პარკების სია საიტი ონკოლის პარკის შესახებ დაარქივებული 2007-09-23 საიტზე Wayback Machine.
22

ვიკისაწყობში არის გვერდი თემაზე: 22 22 (ოცდაორი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის I საუკუნის მე-3 დეკადის მე-2 წელი. იმპერატორი ტიბერიუსის მეცხრე წელიწადი. კონსულები არიან დეციუმს ჰატერიუს აგრიპა და გაიუს სულპიციუს გალბა. დრუსუს იულიუს კეისარი იღებს ტრიბუნიციურ ძალაუფლებას. რომაულმა კანონმა შეცვალა კელტური წესები გაულში. გვიანი ხანის დინასტიის დასაწყისი ჩინეთში. მთავარი სტატია: კატეგორია:დაბადებული 22. მთავარი სტატია: კატეგორია:გარდაცვლილი 22.
ესტი გინზბერგი

ესტი გინზბერგი (ებრ. אסתי גינזבורג, ინგლ. Esti Ginzburg; დ. 6 მარტი, 1990) — ებრაელი მოდელი და მსახიობი. გინზბერგი დაიბადა 1990 წელს თელ-ავივში, ისრაელში. მან სამოდელო კარიერა რვა წლის ასაკში დაიწყო, როცა მონაწილეობა მიიღო რძის რეკლამაში, ხოლო 14 წლის ასაკში კონტრაქტი გააფორმა სამოდელო სააგენტო Elite Models-თან. 2007 წელს ის გამოჩნდა ჟურნალ ელის ფრანგული გამოცემის თებერვლისა და მარტის ნომრების გარეკანზე. ასევე იყო ისეთი ბრენდების სახე, როგორებიცაა: Tommy Hilfiger, Burberry, FCUK, Pull and Bear, და Castro. მისი სამსახიობო დებიუტი შედგა ჯოელ შუმახერის 2010 წლის ფილმში თორმეტი. გინზბერგი ამჟამად თელ-ავივში ცხოვრობს. 2009 წლის 22 ივლისს ის არმიას (ცაჰალს) შეუერთდა და იმავე წლის ოქტომბერში, როდესაც სამხედრო სამსახურში ნებაყოფლობით შესვლის მხარდასაჭერად გამოდიოდა, აჟიოტაჟი გამოიწვია, რადგან გააკრიტიკა თავისი თანამემამულე ებრაელი მოდელი ბარ რაფაელი მცირეხნიანი ქორწინების შედეგად სამხედრო სამსახურისათვის თავის არიდების გამო. არმიაში შესვლასთან დაკავშირებით გინზბერგმა განაცხადა: "სამხედრო სამსახური არის იმის ნაწილი, რისიც მე მჯერა." ესტი გინზბერგი მოდელების ცნობარში ესტი გინზბერგი კინოფილმების ინტერნეტ-მონაცემთა ბაზაში ესტი გინზბერგი ჟურნალ Sports Illustrated-ის 2009 წლის საცურაო კოსტიუმების გამოცემაში დაარქივებული 2009-02-20 საიტზე Wayback Machine. ესტი გინზბერგი ჟურნალ Sports Illustrated-ის ოფიციალურ YouTube-ის არხზე